|  |
| --- |
| Формуляр за частична предварителна оценка на въздействието\*(Приложете към формуляра допълнителна информация/документи) |
| **Институция:** Министерство на външните работи | **Нормативен акт:** Проект на Постановление на Министерския съвет за изменение на Наредбата за командировъчните средства при задграничен мандат |
| **За включване в оперативната програма на Министерския съвет за периода: второто полугодие на 2017 г.** | **Дата: месец декември 2017 г.** |
| Контакт за въпроси: Кръстина Лекова, Началник отдел в отдел „Правно-нормативен” на Дирекция „Правна” Krastina.Lekova@mfa.bg | Телефон: 02/9482643 |
| **1. Дефиниране на проблема:***1.1. Кратко опишете проблема и причините за неговото възникване. Посочете аргументите, които обосновават нормативната промяна.*Наредбата за командировъчните средства при задграничен мандат урежда размера и начина на определяне на командировъчните средства за времето на задграничния мандат на служителите в задграничните представителства на Република България, дългосрочно командировани при условията и по реда, определени със Закона за дипломатическата служба.Поради силно ограничения бюджет в последните години с Постановление № 98 на Министерския съвет от 2010 г. бе създаден § 8а в Преходните и заключителни разпоредби на Наредбата, съгласно който до 31 декември 2010 г. командировъчни пари по чл. 6 за почивните и празнични дни през време на ползване на отпуск, с изключение на случаите по чл. 10, не се изплащат. Това ограничение бе продължавано и през 2011, 2012, 2013, 2014, 2015 г., 2016 г. и 2017г.В хипотезата на изплащане на командировъчни пари без разпоредбата на § 8а в Преходните и заключителни разпоредби на Наредбата, разходът за изплащане на командировъчни пари по чл. 6 от НКСЗМ за почивните и празничните дни през време на ползване на отпуск за календарна година би бил 484 738,83 евро (948 066,75 лева).Бюджетна рамка на дейността на МВнР за 2018 г. налага предвиденото в § 8а от Преходните и заключителни разпоредби на Наредбата ограничение да бъде запазено и през 2018г.Проектът на Постановление предвижда промяна на паричната единица на базисния размер на дневните командировъчни пари във валута на дългосрочно командированите служители в задграничните представителства на Република България във Великобритания и САЩ. Посочените страни не са част от единен валутен механизъм, поради което икономиката и банковата им система са базирани на съответната местна валута. Транзакциите в чужда валута (в случая в евро) се превалутират в щатски долара, респективно в британски лири, като се удържат такси и комисионни при обменен курс с няколко пункта по-нисък от пазарния. Бюджетът на МВнР търпи загуба от плащането на такси и комисионни. От друга страна обмяната на валута влияе негативно върху размера на получаваните командировъчни средства от дългосрочно командировани служители в задграничните представителства в САЩ и Великобритания. *1.2. Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*Прилагането на Наредбата за командировъчните средства при задграничен мандат в нейната актуална редакция ще бъде в противоречие с бюджетната рамка на Министерството на външните работи за 2018 година. *1.3. Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?*Последваща оценка на въздействието не е извършвана. |
| **2. Цели:** Целта на нормативната промяна е привеждането на Наредбата за командировъчните средства при задграничен мандат с бюджетната рамка на Министерството на външните работи за 2018 година и съобразяване със спецификите на банковата система на страни, невключени в единен валутен механизъм .*Посочете целите, които си поставя нормативната промяна, по конкретен и измерим начин и график, ако е приложимо, за тяхното постигане. Съответстват ли целите на действащата стратегическа рамка?* |
| **3. Идентифициране на заинтересованите страни:****Преки заинтересовани страни:**Министерство на външните работи, изпращащите администрации по смисъла на параграф 1, точка 2 от допълнителната разпоредба на Наредбата за командировъчните средства при задграничен мандат, служителите в задграничните представителства на Република България, дългосрочно командировани при условията и по реда, определени със Закона за дипломатическата служба, от всички администрации.**Косвени заинтересовани страни:** няма.*Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.).* |
| **4. Варианти на действие:**Проект на Постановление на Министерския съвет за изменение на Наредбата за командировъчните средства при задграничен мандат не съдържа разпоредби, свързани с въвеждане на регулаторни режими. Вариантите са следните:**Вариант 0.** Без действиеПри този вариант няма да бъде възможно осигуряването на необходимите средства за прилагането в цялост на Наредбата за командировъчните средства при задграничен мандат в актуалната й редакция през 2018 г. поради ограничената бюджетна рамка за годината. Няма да бъдат отчетени спецификите на банковата система на САЩ и Великобритания, които не са част от единен валутен механизъм.**Вариант 1.**„Приемане на Постановление на Министерския съвет за изменение на Наредбата за командировъчните средства при задграничен мандат”:Нормативната уредба ще бъде приведена в съответствие с възможностите на бюджетната рамка за 2018 г. С приемането на проекта на ПМС предвиденото в § 8а от Преходните и заключителни разпоредби на Наредбата ограничение ще бъде запазено и през 2018г.Приемането на Постановлението ще доведе и до промяна на паричната единица на базисния размер на дневните командировъчни пари във валута на дългосрочно командированите служители в задграничните представителства на Република България във Великобритания и САЩ.  *Идентифицирайте основните регулаторни и нерегулаторни възможни варианти на действие от страна на държавата, включително варианта „без действие“*. |
| **5. Негативни въздействия:***Опишете качествено (при възможност - и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни и кои да са значителни.***Вариант 0. Без действие****Икономически негативни въздействия:** Неприемането на нормативния акт ще доведе до противоречие с бюджетната рамка за 2018 г., свързано със заплащането на високи банкови такси и комисионни. Обмяната на валута влияе негативно върху размера на получаваните командировъчни средства от дългосрочно командировани служители в САЩ и Великобритания.**Социални негативни въздействия:** не може да има.**Екологични негативни въздействия:** не може да има.**Вариант 1 „Приемане на Постановление на Министерския съвет за изменение на Наредбата за командировъчните средства при задграничен мандат “.****Икономически негативни въздействия**: Приемането на Постановлението няма да доведе до икономически негативни въздействия.**Социални негативни въздействия:** Приемането на Постановлението не може да има негативно социално въздействие.**Екологични негативни въздействия:** Приемането на Постановлението не може да има екологични негативни въздействия. |
| **6. Положителни въздействия:***Опишете качествено (при възможност - и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.***Вариант 0. Без действие**При този вариант не са идентифицирани положителни въздействия.**Вариант 1. "Приемане на Постановление на Министерския съвет за изменение на Наредбата за командировъчните средства при задграничен мандат "**Ще се постигне съответствие между Проекта на Закон за държавния бюджет на Република България за 2018 и Наредба за командировъчните средства при задграничен мандат. Предвидените изменения във връзка с валутата, в която се изплащат командировъчни средства на дългосрочно командировани служители в задграничните представителства в САЩ и Великобритания ще позволят съобразяването със спецификите на банковата система на двете държави.**Икономически положителни въздействия:** не може да има.**Социални положителни въздействия:** не може да има.**Екологични положителни въздействия:** проектът няма отношение към екологията. |
| **7. Потенциални рискове:**Не са идентифицирани конкретни рискове при реализирането на вариант 1.*Посочете възможните рискове от приемането на нормативната промяна, включително възникване на съдебни спорове.* |
| **8.1. Административната тежест за физическите и юридическите лица:**□ Ще се повиши□ Ще се намали**🗹 Няма ефект****8.2. Създават ли се нови регулаторни режими? Засягат ли се съществуващи режими и услуги?**Проектът на Постановление на Министерския съвет за изменение на Наредбата за командировъчните средства при задграничен мандат не съдържа разпоредби, свързани с въвеждане на регулаторни режими.  |
| **9. Създават ли се нови регистри?**Не.*Когато отговорът е „да“, посочете колко и кои са те ............................................................* |
| **10. Как въздейства актът върху микро-, малките и средните предприятия (МСП)?**□ Актът засяга пряко МСП□ Актът не засяга МСП**🗹 Няма ефект** |
| **11. Проектът на нормативен акт изисква ли цялостна оценка на въздействието?**□ Да**🗹 Не** |
| **12. Обществени консултации:** ....................................................................................................*Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.*Проектът Постановление на Министерския съвет за изменение на Наредбата за командировъчните средства при задграничен мандат ще бъде публикуван за обществена консултация на Портала за обществени консултации (http://www.strategy.bg/PublicConsultations) и на интернет страницата на МВнР, съгласно чл. 26 от ЗНА.Проектът на Постановление ще се съгласува в съответствие с чл. 32, ал. 1 от Устройствения правилник на Министерския съвет и на неговата администрация. |
| **13. Приемането на нормативния акт произтича ли от правото на Европейския съюз?**□ Да**🗹 Не***Моля посочете изискванията на правото на Европейския съюз, включително информацията по т. 8.1 и 8.2, дали е извършена оценка на въздействието на ниво Европейски съюз, и я приложете (или посочете връзка към източник).* |
| **14. Име, длъжност, дата и подпис на директора на дирекцията, отговорна за изработването на нормативния акт:** **Име и длъжност: Светлана Стоянова, директор на дирекция „Правна”****Дата: 29.11.2017 г.****Подпис:** |